钦定古今图书集成/明伦汇编/闺媛典/第104卷 > 皇清十 > 翁矿妻俞秀官
## 钦定古今图书集成/明伦汇编/闺媛典/第104卷 > 皇清十 > 翁矿妻俞秀官

按《福清县志》：“俞秀官，平北里诸生俞长祚女，瑟江翁矿妻。顺治间，夫游学秦川，客亡，讣至，俞举刀自刎仆地，顷之而甦，曰：‘造次未及，肃拜翁姑，乃命盆水濯去血污，探喉抽筋，丝丝洗涤，观者毛竦。遂整衣出拜翁姑，起入室，至鸡鸣，仍割其喉，血尽气绝，至午复苏，恚而泣曰：‘何一死之难若是’？乃裂帛自缢，力弱不继。俞’” 母至，呼母曰：“助儿半臂，使儿早见翁郎也。” 乃绝。